# SAJTÓKÖZLEMÉNY

2022. augusztus 2., szabad felhasználásra

**Dinnye- és tematikusnap**

Augusztus 6-án, szombaton nemcsak a Magyarok Országos Gyűlésének programjára látogathatnak el, ezen a napon lesz az Emlékparkban Dinnyenap és tematikusnap is. A Magyarok Országos Gyűlése rendezvényre megváltott belépőjegy érvényes a Dinnyenapra és a tematikusnapra is, így nem szükséges külön belépőjegyet váltani.

A mézédes Dinnyenapon játékos vetélkedőkkel, népzenével, néptánccal és sok-sok dinnyével várjuk látogatóinkat. Természetesen nem maradhat el a dinnyekóstolás, de kézműves foglalkozások és helyben készült dinnyeszobor kiállítás is szerepel a programok között. Emellett a tematikusnap keretében megismerkedhetnek többek között a népi halászattal, a fokgazdálkodással vagy a halászati eszközökkel. Kézműves foglalkozások, viseletbemutató és népzene is várja az érdeklődőket a Gátőrház környékén.

**Dinnyenap**

**2022. augusztus 06.**

***Program***

**Augusztus 6., szombat**

**12:00-18:00**Dinnyeszobrász bemutató – *Skanzen/Szegedi tanya*

**14:00** Dinnyesúly saccolási verseny – *Skanzen/Szegedi tanya*

**16:00**Lovasbemutató – *Lovaspálya*

**Egész nap:**

***Nomád Park:***

X. századi tevékenységek

***Skanzen:***

Dinnyekóstolás – *Szegedi tanya*

Kézműves foglalkozások *– Szegedi tanya*

Kézműves foglalkozások *– Szeged-alsóvárosi porta*

Bábika interaktív játszóház – *Iparos műhely mellett*

Kemencés hagyományos sütés *– Olvasókör*

Autentikus népzene Szabó János zenekarával – *Skanzen területe*

Lovaskocsizás *– Emlékpark területe*

***Szeri Gyógynövényház és kert:***

Gyógynövényből készült teák kóstolója és ismertetője

***Látogatóközpont:***„A szegedi halasbicska és a késesmesterség” c. kiállítás– *Hungarikum tárház*„Rákóczi nyomában” c. kiállítás – *Aula*

***Rotunda:***„Szerét ejtették” c.Emlékparktörténeti kiállítás„A szegedi paprika gyártásának története” c. kiállítás Legyen Ön Árpád vezér! – *„Multimédiás játszótér”*Keresse meg Gárdonyi Géza üzenetét! – *„Ilyet nem látott a Kárpát…”*Álljon Ön is végvári katonának! – *„Vár állott, most kőhalom”*A legkisebb a legnagyobb? – *„Kincsek a földből”*Csongrád-Csanád Megyei Vadászati Múzeum és Emlékhely

*A szervezők a műsorváltozás jogát fenntartják!*

*Felhívjuk Látogatóink figyelmét, hogy a lovas programok megtartása időjárásfüggő!*

**Fontos információk:**

***Jegyinformáció:***A Magyarok Országos Gyűlése rendezvényre vonatkozó belépőjegy információk:

18 éven aluliaknak a belépés ingyenes!

18 éven felülieknek:

- 3.000 Ft Előreutalással vagy helyszíni jegyváltással

- 5.000 Ft Csak előreutalással, ajándék pólóval

- 10.000 Ft Csak előreutalással, ajándék pólóval és napi egy ebéddel

Részletes tájékoztatás: <https://mogy.hu/reszvetel>